# ཨོག་ལེནཌ། Auckland

**ངོ་སྤྲོད།**

ནིའུ་ཛིཡ་ལེནཌ་གི་ཨོག་ལེནཌ་ཁྲོམ་ཚོགས།
ཨོག་ལེནཌ་འདི་ ནིའུ་ཛི་ལེནཌ་གི་ཁྲོམ་ཚོགས་སྦོམ་ཤོས་ཨིནམ་དང་ དེ་ཡང་ མཚོ་གཞུང་ཉམས་དགའ་ཏོག་ཏོ་དང་ མི་རིགས་སྣ་ཚོགས་ དེ་ལས་ སྲོལ་ཁྱུན་སྒྲིང་སྒྲི་སྦེ་ཡོད་པའི་ཆ་ལས་ སྙན་གྲགས་ཅན་ཅིག་ཨིན། ཁྲོམ་ཚོགས་འདི་ ཆུའི་མཐའམ་ལུ་ཆགས་ཏེ་ཡོདཔ་དང་ རྒྱ་མཚོའི་ལས་སྣ་ སྣ་ཚོགས་ལུ་བརྟེན་ "གྲུ་གཟིངས་ཀྱི་ཁྲོམ་ཚོགས་" ཟེར་ངོས་འཛིན་འབད་དེ་ཡོད། ཨོག་ལེནཌ་འདི་ རྒྱལ་ཁབ་ནང་གི་ དཔལ་འབྱོར་དང་ སྲོལ་ཁྱུན་གྱི་ ལྟེ་བ་གཙོ་བོ་ཅིག་ཨིན། ཁྲོམ་ཚོགས་འདི་ སྣ་མང་གིས བཟོ་བཟོཝ་ཅིག་ཨིནམ་དང་ ནུབ་ཕྱོགས་ཀྱི་གོང་འཕེལ་ དེང་རབས་ཅན་དང་ལྡན་པའི་ བྱུང་རབས་ཀྱི་གནས་སྟངས་ལེགསཔ་ དེ་ལས་ སྤྲོ་སྟོན་གྱི་གདམ་ཁ་སྣ་ཚོགས་ཡོད། ཨོག་ལེནཌ་གི་ སྒྱུ་རྩལ་སེམས་ཤུགས་ཅན་གྱི་ལས་རིམ་ཚུ་དང་ ཟ་ཁང་མཆོག་འགྱུར་ཚུ་ དེ་ལས་ མི་རིགས་སྣ་ཚོགས་ཀྱི་མི་སྡེ་ཚུ་གིས་ པེ་སི་ཕིཀ་རྒྱ་མཚོའི་ལུང་ཕྱོགས་ནང་གི་ ཁྲོམ་ཚོགས་ཅིག་ལུ་གྱུར་ཏེ་ཡོད།

**ས་ཆའི་བཀོད་པ་ རྒྱ་ཚད་དང་ བདག་སྐྱོང་མངའ་ཁོངས།**

ཨོག་ལེནཌ་འདི་ ནིའུ་ཛི་ལེནཌ་གི་བྱང་ཕྱོགས་མཚོ་གླིང་ནང་ ཆགས་ཏེ་ཡོད། འདི་ཡང་ མཚོ་གཞུང་སྦོམ་གཉིས་ཀྱི་བར་ན་ཡོདཔ་དང་ བྱང་ཕྱོགས་ལུ་ ཝེ་ཊེ་མ་ཊ་གྲུ་ཆགས་ས་དང་ ལྷོ་ཕྱོགས་ལུ་ མ་ནུ་ཀའུ་མཚོ་གྲུ་ཆགས་ས་ཨིན། ཁྲོམ་ཚོགས་འདི་གིས་ ས་ཁྱོན་སྦོམ་ཚད་ ཨིས་ཀོ་ཡར་ཀི་ལོ་མི་ཊར་ ༡,༠༨༦ ལྷགཔ་ཅིག་ལུ་ གནས་ཏེ་ཡོདཔ་ལས་ ནིའུ་ཛི་ལེནཌ་གི་མི་རློབས་དང་ ས་ཆའི་གནས་ཚད་རྒྱ་སྦོམ་ཤོས་ཅིག་ཨིན། ཨོག་ལེནཌ་འདི་ ས་གནས་གཞུང་གི་ མངའ་ཁུལ་ ཁག་ལེ་ཤ་ལུ་དབྱེ་ཡོདཔ་དང་ ཨོག་ལེནཌ་ཚོགས་པ་གིས་ བདག་སྐྱོང་དབང་ཆ་སྦོམ་ཤོས་ཅིག་སྦེ་འབག་སྟེ་ཡོད། བདག་སྐྱོང་ གི་ས་ཁོངས་འདི་གི་མཐའ་འཁོར་གྱི་ཉེ་འདབས་དང་ མཚོ་གླིང་ཚུ་ དེ་ལས་ མཚོ་གླིང་གི་མཐའམ་ཚུ་ ཚུདཔ་ཨིནམ་ལས་ སྣ་ཚོགས་ལྡན་པའི་གྲོང་སྡེ་ ས་ཁོངས་ཅིག་ བཟོ་སྟེ་ཡོད།

**བྱུང་རབས།**

ཨོག་ལེནཌ་གི་ལོ་རྒྱུས་འདི་ ཧེ་མའི་པོ་ལི་ནི་ཤི་ཡན་གཞིས་ཆགས་མི་ མ་འོ་རི་ཚུ་ དུས་རབས་ ༡༣ པའི་ནང་ བྱོན་པའི་སྐབས་ལས་ འགོ་བཙུགས་ནུག། ཧེ་མ་འདི་ ཡུ་རོ་པི་ཡཱན་གྱི་སྔོན་དུས་ཚུ་ དཔེར་ན་ ཀེབ་ཊེན་ཇེམསི་ཀུཀ་ཚུ་ དུས་རབས་ ༡༨ པའི་ནང་ མ་བྱོན་པའི་ཧེ་མ་ལས་ མ་འོ་རི་གི་ གཞིས་ཆགས་ཡོདཔ་ཨིན། ཁྲོམ་ཚོགས་འདི་ སྤྱི་ལོ་ ༡༨༤༠ ལུ་ ནིའུ་ཛི་ལེནཌ་གི་རྒྱལ་ས་སྦེ་ བྲི་ཊིཤ་གཞིས་ཆགས་མི་ཚུ་གིས་ གཞི་བཙུགས་འབད་ནུག། དེ་ཡང་ ས་ཁག་ཆེ་ཏོག་ཏོ་དང་ རང་བཞིན་གྱི་མཚོ་ཚུན་ལུ་བརྟེན་ཏེ་ཨིན། ཨོག་ལེནཌ་འདི་ ༡༨༦༥ ཚུན་ཚོད་ རྒྱལ་ས་སྦེ་གནས་ ཡོདཔ་དང་ དེའི་ཤུལ་ལས་ རྒྱལ་ས་འདི་ ཝེ་ལིང་ཊོན་ལུ་སོར་ནུག། ལོ་བཅུ་ཕྲག་མང་རབས་ཅིག་གི་ནང་འཁོད་ལུ་ ཨོག་ལེནཌ་འདི་ མགྱོགས་དྲགས་སྦེ་ ཡར་རྒྱས་སོང་སྟེ་ གྲུ་གཟིངས་འགྲུལ་བསྐྱོད་ཀྱི་ཁྲོམ་ཚོགས་སྦོམ་ཅིག་ལུ་གྱུརཝ་མ་ཚད་ མཐའ་མཇུག་ལུ་ ནིའུ་ཛི་ལེནཌ་གི་ དཔལ་འབྱོར་དང་ སྲོལ་ཁྱུན་གྱི་ལྟེ་བ་ ཅིག་ལུ་གྱུར་ནུག།

**མི་རློབས་དང་མི་རིགས།**

ཨོག་ལེནཌ་འདི་ ནིའུ་ཛི་ལེནཌ་ནང་ མི་རློབས་མང་ཤོས་ཡོད་པའི་ཁྲོམ་ཚོགས་ཅིག་ཨིན། དེ་ནང་ མི་གྲངས་ས་ཡ་ ༡.༧ དེ་ཅིག་ཡོད་མི་འདི་ རྒྱལ་ཁབ་ཀྱི་མི་རློབས་ཧྲིལ་བུམ་ལས་ གསུམ་དཔྱ་གཅིག་དེ་ཅིག་ཨིན། ཁྲོམ་ཚོགས་འདི་ མི་རིགས་སྣ་ཚོགས་ཀྱིས་གང་སྟེ་ཡོདཔ་དང་ དེ་ནང་ པེ་སི་ཕིཀ་རྒྱ་ མཚོའི་མཚོ་གླིང་པ་དང་ མ་འོ་རི་ ཨེ་ཤི་ཡཱན་ དེ་ལས་ ཡུ་རོ་པི་ཡཱན་གྱི་མི་རིགས་ཁྱབ་ཆེ་སུ་ཅིག་སྦེ་ཡོད། མི་རིགས་བསྡུ་ཚོགས་སྦོམ་ཤོས་ཚུ་ ཡུ་རོ་པི་ཡཱན་ (གཙོ་བོ་བྲི་ཊིཤ་རིགས་བརྒྱུད་) དེ་ལས་ མ་འོ་རི་ ཨེ་ཤི་ཡ་པ་ཚུ་ པེ་སི་ཕིཀ་རྒྱ་མཚོའི་མཚོ་གླིང་པ་ཚུ་ཨིནམ་དང་ དེ་གིས་ ཁྲོམ་ཚོགས་འདི་གི་ སྲོལ་ཁྱུན་གྱི་ལམ་སྲོལ་སྣ་ཚོགས་ཡོདཔ་སྦེ་ སྟོནམ་ཨིན། ཨོག་ལེནཌ་གི་མི་རིགས་སྣ་ཚོགས་ཀྱི་གནས་སྟངས་འདི་ ཁོང་གི་བཞེས་སྒོ་དང་དུས་སྟོན་ཚུ་ དེ་ལས་ མི་སྡེའི་མི་ཚེ་ནང་མངོན་གསལ་སྦོམ་ཡོདཔ་དང་ དེ་ལུ་བརྟེན་ཏེ་ སེམས་ཤུགས་ཅན་དང་ ལས་སྣ་སྣ་ཚོགས་ཡོད་པའི་ ཁྲོམ་ཚོགས་ཅིག་དང་ འཛམ་གླིང་ཧྲིལ་བུའི་ཚོར་སྣང་ཡོད་པའི་ ཁྲོམ་ཚོགས་ཅིག་ལུ་ གྱུར་ཏེ་ཡོད།

**སྲིད་དོན་དང་གཞུང་ལུགས།**

ཨོག་ལེནཌ་འདི་ ས་གནས་གཞུང་གི་ ལམ་ལུགས་འོག་ལུ་ གནས་ཏེ་ཡོདཔ་དང་ ཨོག་ལེནཌ་ཚོགས་པ་གིས་ མི་དམངས་ཀྱི་ལས་དོན་ཆ་མཉམ་ལུ་ ལྟ་རྟོག་འབདཝ་ཨིན། ཁྲོམ་ཚོགས་འདི་ ས་གནས་བཀོད་ཚོགས་ཚུ་ལུ་ དབྱེ་སྟེ་ཡོདཔ་དང་ དེ་ནང་ལུ་ རང་དབང་གི་སྒོ་ལས་ གདམ་ཁ་རྐྱབ་སྟེ་ཡོད་ པའི་ ངོ་ཚབ་ཚུ་ཡོད། དེ་ཚུ་གིས་ ས་གནས་རང་སོའི་ནང་ལུ་ གཞུང་སྐྱོངམ་ཨིན། ཨོག་ལེནཌ་གི་སྤྱི་ཁྱབ་འདི་ ལོ་ངོ་གསུམ་རེའི་ནང་ ཚར་རེ་ གདམ་ཁ་རྐྱབ་ཨིན། དེ་གིས་ ཁྲོམ་ཚོགས་ནང་ དབང་ཆ་སྦོམ་ཡོདཔ་དང་ རྟེན་གཞི་དང་སྡོད་ཁྱིམ་ དེ་ལས་ མི་དམངས་ཞབས་ཏོག་ཚུ་བཟུམ་མའི་ གནད་དོན་གཙོ་བོ་ཚུ་ བདག་སྐྱོང་འཐབ་ཨིན། ཨོག་ལེནཌ་འདི་ ནིའུ་ཛི་ལེནཌ་གི་གྲོས་ཚོགས་དམངས་གཙོ་གི་ཆ་ཤས་ཅིག་ཨིནམ་དང་ རྒྱལ་ཁབ་འདི་ སྲིད་བློན་དང་ ཝེ་ལིང་ཊོན་ལུ་ཆགས་ཏེ་ཡོད་པའི་ གྲོས་ཚོགས་ཀྱིས་ བདག་སྐྱོང་འཐབ་ཨིན། ཨོག་ལེནཌ་གི་སྲིད་དོན་གྱི་ ས་གཞི་ནང་ལུ་ ཁྲོམ་སྡེའི་གོང་འཕེལ་རྒྱུན་སྐྱོང་དང་ སྡོད་ཁྱིམ་ དེ་ལས་ མི་སྡེའི་ཆ་སྙོམས་ཚུ་གི་ཐོག་ལུ་ གཙོ་བོ་བཏོན་དོ་ཡོདཔ་ཨིན་པས།

**ཁ་སྐད་ ལམ་སྲོལ་ མི་སྡེའི་མི་ཚེ་ ཆོས་ལུགས་ ཐུན་མིན་ཁྱད་ཆོས།**

ཨོག་ལེནཌ་ནང་ལུ་ སྐད་ཡིག་གཙོ་བོ་ ཨིང་སྐདསྦེ་བརྡ་སྤྲོད་འབད་དོ་ཡོདཔ་ཨིན་རུང་ ཁྲོམ་ཚོགས་འདི་ནང་ མི་རིགས་སྣ་ཚོགས་ཡོད་པའི་མི་རློབས་ལུ་བརྟེན་ སྐད་ཡིག་མང་རབས་ཅིག་གི་ཁྱིམ་ཅིག་ཨིན། དེ་ཚུ་གི་གྲངས་སུ་ མ་འོ་རི་དང་ ས་མོ་ཨཱན་ མེན་ཌ་རིན་ དེ་ལས་ ཧིན་དི་ཚུ་ཡང་ཚུདཔ་ ཨིན། ཁྲོམ་ཚོགས་འདི་ནང་ལུ་ སྲོལ་ཁྱུན་ཕྱུགཔོ་ཡོདཔ་དང་ སྒྱུ་རྩལ་དང་སྟོན་ཁང་ དེ་ལས་ རོལ་དབྱངས་ལ་སོགས་པའི་ཐོག་ལུ་ ཤུགས་བཏོན་དོ་ ཡོདཔ་ཨིན། ཨོག་ལེནཌ་ནང་ལུ་ རྒྱལ་སྤྱིའི་དུས་སྟོན་ལེ་ཤ་བརྩི་སྲུང་ཞུཝ་ཨིན། དཔེར་ན་ ཨོག་ལེནཌ་སྒྱུ་རྩལ་དུས་སྟོན་དང་ པེ་སི་ཕིཀ་དུས་སྟོན་ཚུ་ཡང་ཚུདཔ་ཨིན། དེ་ཚུ་གིས་ ཁྲོམ་ཚོགས་འདི་གི་སྣ་ཚོགས་བརྩི་སྲུང་ཞུཝ་ཨིན། ཆོས་ཕྱོགས་ཀྱི་མི་ཚེ་ཡང་ སྣ་ཚོགས་ཅན་ཅིག་ཨིནམ་ད་ ཡེ་ཤུ་གི་ཆོས་ལུགས་འདི་ ཆོས་ལུགས་སྦོམ་ཤོས་ཨིན། དེའི་རྒྱབ་ལས་ ཧིན་དུ་དང་ ཨིསི་ལམ་ དེ་ལས་ ནང་པའི་ཆོས་ལུགས་ཚུ་ཡོད། ཨོག་ལེནཌ་གི་ཐུན་མིན་གྱི་ཁྱད་ཆོས་འདི་ དེང་རབས་ཀྱི་ཁྲོམ་ཚོགས་གྱི་མི་ཚེ་དང་ རང་བཞིན་མཐའ་འཁོར་ལེགས་པ་ དེ་ལས་ སྲོལ་ཁྱུན་ཟུང་འབྲེལ་ཚུ་གི་ སྤྱི་མཐུན་ནང་ལུ་གནས་ཡོད།

**གནམ་གཤིས་དང་མཐའ་འཁོར།**

ཨོག་ལེནཌ་ལུ་ རྒྱ་མཚོའི་གནམ་གཤིས་ཆ་སྙོམས་ཅན་འབད་ཡོདཔ་དང་ དེ་ཡང་ གནམ་དགུན་གྱི་སྐབས་ལུ་ རློན་གཤེར་དང་ཚ་དྲོད་ཅན་དང་ གནམ་བྱཱར་ལུ་ རློན་གཤེར་ཅན་སྦེ་གནསཔ་ཨིན། གནམ་བྱཱར་ལུ་ རན་ཏོག་ཏོ་སྦེ་གནས་ཏེ་ ཌིག་རི་སེལ་ཤི་ཡཱསི་ ༢༠ ལས་ ༢༥ ཚུན་གྱི་བར་ན་ ཡོདཔ་ད་ དགུན་གྱི་བསིལ་དྲོད་དེ་ཡང་ ཆ་སྙོམས་ལུ་ དྲོད་ཚད་ཌིག་རི་སེལ་ཤི་ཡཱས་ ༡༠ ལས་ ༡༥ གི་བར་ན་ཡོདཔ་ཨིན། ཁྲོམ་ཚོགས་འདི་ནང་ལུ་ ལོ་གཅིག་གི་རིང་ལུ་ ཆརཔ་རྐྱབ་ཨིནམ་དང་ དེ་ཡང་ ཟླཝ་དྲུག་པ་ལས་བརྒྱད་པ་ཚུན་ ཆརཔ་ཤུགས་སྦེ་རྐྱབ་ཨིན། ཨོག་ལེནཌ་གི་མཐའ་འཁོར་ གནས་སྟངས་འདི་ སྣ་ཚོགས་ཅན་སྦེ་ཡོདཔ་དང་ དེ་ནང་ ཧོ་ལྡེམ་ལྡེམ་དང་མཚོ་ཁ་ དེ་ལས་ མེ་རིའི་ས་གཞི་ཚུ་ཡོད། ཁྲོམ་ཚོགས་འདི་གི་མཐའ་ འཁོར་ལུ་ མེ་རིའི་ཐར་ཐོར་བཏང་ ༥༠ ལས་ལྷགཔ་སྦེ་ཡོདཔ་ལས་ ཐུན་མོང་མ་ཡིན་པའི་ རང་བཞིན་གྱི་ཁྱད་ཆོས་ཅིག་ཨིན། དེའི་མཚོ་འགྲམ་གྱི་ གནས་སྟངས་ཀྱིས་ཡང་ ཉམས་དགའ་ཏོག་ཏོ་གི་ས་གཞི་དང་ ཕྱི་ཁའི་མི་ཚེ་སྐྱོང་ཐབས་ལུ་ ཕན་ཐོགས་འབྱུང་དོ་ཡོདཔ་ཨིན།

**དཔལ་འབྱོར་དང་ཚོང་འབྲེལ།**

ཨོག་ལེནཌ་འདི་ ནིའུ་ཛི་ལེནཌ་གི་དཔལ་འབྱོར་གྱི་ནུས་ཤུགས་ཅན་ཅིག་ཨིནམ་དང་ རྒྱལ་ཁབ་ཀྱི་ཐོན་ཁུངས་ཅན་ཅིག་སྦེ་ གནས་ཏེ་ཡོད། ཁྲོམ་ཚོགས་ཀྱི་དཔལ་འབྱོར་འདི་ སྣ་ཚོགས་སྦེ་ཡོདཔ་དང་ དེ་ཡང་ དངུལ་རྩིས་དང་འཕྲུལ་རིག་ བཟོ་སྐྲུན་ བལྟ་བཤལ་ དེ་ལས་ ཚོང་འབྲེལ་བཟུམ་མའི་ ལས་སྡེ་ གཙོ་བོ་ཚུ་ཚུདཔ་ཨིན། ཨོག་ལེནཌ་འདི་ ནིའུ་ཛི་ལེནཌ་གི་ གྲུ་གཟིངས་མཐུད་འབྲེལ་གཙོ་བོ་ཅིག་ཨིནམ་ད་ ཨོག་ལེནཌ་གྲུ་གཟིངས་མཐུད་འབྲེལ་གྱིས་ རྒྱལ་ཁབ་ཀྱི་ནང་འདྲེན་དང་ ཕྱིར་ཚོང་གི་བརྒྱ་ཆ་ སྦོམ་ཤོས་ཅིག་སྦེ་བདག་འཛིན་འཐབ་ཨིན། ཁྲོམ་ཚོགས་འདི་ རྒྱལ་ཁབ་ཀྱི་འཕྲུལ་རིག་ལས་སྡེ་ འཕེལ་བཞིན་ཡོད་མི་གི་ ལྟེ་བ་ཡང་ཨིནམ་དང་ དེ་ནང་ལུ་ ལས་སྦྱོར་གསརཔ་ལེ་ཤ་དང་ རྒྱལ་སྤྱི་ཚོང་སྡེ་སྦོམ་ཚུ་ཡོད། འཕྲུལ་རིག་ ལས་སྡེ་དང་ དངུལ་རྩིས་ལས་སྡེ་ཚུ་ཡོད་པའི་ཁར་ ཨོག་ལེནཌ་གི་བལྟ་བཤལ་ལས་སྡེ་འདི་ དར་ཁྱབ་འགྱོ་དོ་ཡོདཔ་ད་ དེ་ཡང་ བལྟ་བཤལཔ་ཚུ་ གིས་ རང་བཞིན་མཛེས་པའི་ས་ཆ་དང་ སྲོལ་ཁྱུན་གྱི་མཐོང་སྣང་གྱི་ལས་རིམ་ཚུ་གི་དོན་ལུ་ འོང་དོ་ཡོདཔ་ཨིན།

**གསོ་བ་དང་ཤེས་རིག།**

ཨོག་ལེནཌ་ལུ་ གསོ་བའི་ལམ་ལུགས་ གནམ་མེད་ས་མེད་ལེགས་ཤོམ་ཡོདཔ་དང་ དེ་ནང་ལུ་ གཞུང་དང་སྒེར་གྱི་ གསོ་བའི་ཞབས་ཏོག་ བྱིན་མི་ཚུ་ ཚུདཔ་ཨིན། ཁྲོམ་ཚོགས་འདི་ནང་ གསོ་བའི་སྨན་ཁང་སྦོམ་ལེ་ཤ་ཡོད་མི་ཚུ་ལས་ ཨོག་ལེནཌ་ཁྲོམ་ཚོགས་སྨན་ཁང་ཡང་ ཚུདཔ་ཨིན། གསོ་བའི་ སྨན་ཁང་དེ་གིས་ ལུང་ཕྱོགས་ནང་གི་སྨན་བཅོས་འབད་ནི་གི་ ལྟེ་བ་སྦེ་ཞབས་ཏོག་ཞུཝ་ཨིན། ཨོག་ལེནཌ་ལུ་ ཤེས་རིག་གི་གནས་ཚད་ མཐོ་དྲགས་ ཡོདཔ་དང་ དེ་ནང་ལུ་ གཙུག་ལག་སློབ་སྡེ་སྦོམ་ཚུ་ཡོདཔ་ཨིན། དཔེར་ན་ ཨོག་ལེནཌ་གཙུག་ལག་སློབ་སྡེ་དང་ ཨོག་ལེནཌ་གཙུག་ལག་འཕྲུལ་རིག་ཚུ་ཡང་ཚུདཔ་ཨིན། ཁྲོམ་ཚོགས་འདི་ ཞིབ་འཚོལ་དང་ གསར་གཏོད་ཀྱི་གཙོ་བོ་ཅིག་ཨིནམ་དང་ ལྷག་པར་དུ་ མཐའ་འཁོར་གནས་སྟངས་ རྒྱུན་སྐྱོང་དང་ འཕྲུལ་རིག་ དེ་ལས་ གསོ་བའི་ཚན་རིག་བཟུམ་མའི་ཁྱབ་ཁོངས་ཚུ་ནང་ཨིན། དེ་གིས་ རྒྱལ་སྤྱི་སློབ་ཕྲུག་ མང་རབས་ཅིག་ འོང་བཅུག་དོ་ཡོདཔ་དང་ ཁྲོམ་ཚོགས་གྱི་སེམས་ཤུགས་ཅན་གྱི་ ཤེས་རིག་མི་སྡེ་ལུ་ ཕན་ཐོགས་འབྱུང་དོ་ཡོདཔ་ཨིན།

**དཀའ་ངལ་དང་གདོང་ལེན།**

ཨོག་ལེནཌ་ལུ་ དཀའ་ངལ་སྣ་ཚོགས་སྦེ་ཡོདཔ་ཨིན། དེ་ཚུ་གི་གྲས་ལས་ མི་རློབས་མགྱོགས་དྲགས་སྦེ་ འཕེལ་ཡོད་མི་ལས་བརྟེན་ཏེ་ སྡོད་ཁྱིམ་གྱི་གོང་ཚད་ སྤྲོད་མ་ཚུགསཔ་དང་འབྲེལ་བའི་དཀའ་ངལ་ བྱུང་དོ་ཡོདཔ་ཨིན། སྡོད་ཁྱིམ་དགོ་པའི་ དགོས་མཁོ་ཡོད་མི་ལས་བརྟེན་ཏེ་ རན་ཏོག་ཏོ་གི་ གོང་ཚད་གུར་གནོད་པ་འབྱུང་སྟེ་ ས་གནས་ནང་མི་ཚུ་གི་དོན་ལུ་ ལྷག་པར་དུ་ འགོ་དང་པ་ཁྱིམ་ཉོ་མི་ཚུ་ལུ་ ཉོ་བཙོང་འབད་ནི་ལུ་ དཀའ་ངལ་འབྱུང་དོ་ཡོདཔ་ཨིན། ཁྲོམ་ཚོགས་འདི་ནང་ལུ་ སྐྱེལ་འདྲེན་གྱི་འགྲུལ་འཁོར་ འགྲིག་ཐབས་མེད་པའི་དཀའ་ངལ་ཡང་འབྱུངམ་ཨིན། དེ་ཡང་ དེའི་རྟེན་གཞི་ཚུ་ མི་རློབས་ཡར་སེང་དང་གཅིག་ཁར་ འགྲོས་མཉམ་སྦེ་ གོང་འཕེལ་འགྱོ་མི་ཚུགས་པའི་དཀའ་ངལ་ཡོད། མཐའ་འཁོར་གནས་སྟངས་དང་ འབྲེལ་བའི་ དཀའ་ངལ་ཚུ་ དཔེར་ན་ རྒྱ་མཚོའི་ཁ་མཐོ་དྲགས་འགྱོ་མི་དང་ གནམ་གཤིས་འགྱུར་བ་ལ་སོགས་པ་ཚུ་གིས་ཡང་ ཨོག་ལེནཌ་གི་མཚོ་འགྲམ་ས་ཁོངས་ཚུ་ལུ་ ཡུན་རིང་གི་ཉེན་ཁ་བཀལ་དོ་ཡོདཔ་ཨིན། དེ་མ་ཚད་ གོང་འཕེལ་རྒྱུན་སྐྱོང་ཅན་ངེས་གཏན་བཟོ་ནི་དང་ ལ་ལུ་ཅིག་ལུ་ སྔོ་ལྗང་ཅན་གྱི་ས་ ཁོངས་དང་ རང་བཞིན་གྱི་མཐའ་འཁོར་གཞི་བཙུགས་ཚུ་ ཉམས་སྲུང་འབད་ནི་འདི་ ཁྲོམ་ཚོགས་འཆར་གཞི་བཟོ་མི་ཚུ་དང་ གཞུང་གི་དབང་འཛིན་ཚུ་ གི་དོན་ལུ་ གཙོ་རིམ་སྦེ་གནས་ཡོདཔ་ཨིན།